Mario Cimarro

Mario Antonio Cimarro Paz (* 1. jún 1971, Havana, Kuba) je kubánsky televízny, filmový a divadelný herec známy z úspešných telenoviel ako Divoška Rosaura, Skrytá vášeň a Túžba tela. Jeho rodičia sa volajú Antonio Luis Cimarro a María Caridad Paz. Má staršiu sestru Maríu Antoniu. Momentálne Mario tvorí pár s finalistkou súťaže Miss Slovensko 2015 Bronislavou Gregušovou. Majú spolu dcéru Brianu, ktorá sa narodila 31. augusta 2022.

 Pracovný život 
V roku 1994 pozbieral všetky svoje úspory a emigroval do Mexika, aby si splnil svoj sen stať sa hercom. Vyštudoval herectvo a dramatické umenie. Pre mexickú televíznu spoločnosť Televisa natočil telenovely ako Gente bien a La Usurpadora, ktorá bola veľmi úspešná v medzinárodnom meradle. Mario v nej stvárnil postavu Luciana Alcántaru, milenca Paoly Brachovej (Gabriela Spanic).

V roku 1998 účinkoval v Miami v telenovele La mujer de mi vida po boku venezuelskej herečky Natalie Streignard. Obidvaja sa do seba zamilovali a vzali sa v roku 1999. Ich manželstvo trval do roku 2006.

O niekoľko mesiacov neskôr sa pár presťahoval znovu do Mexika, kde Mario hral v telenovele La casa en la playa. V roku 2000 Mario odcestoval do Argentíny, kde účinkoval po boku Diega Ramosa v telenovele Amor latino. V tom čase sa už začali šíriť klebety, že Mario a jeho manželka Natalia Streignard žijú oddelene, obaja však vyhlásili, že žijú spolu ďalej. V roku 2001 Mario natočil telenovelu Más que amor, frenesí. V roku 2002 sa vrátil do Miami, aby účinkoval v telenovele Divoška Rosaura, ktorá mu priniesla medzinárodný úspech, a v ktorej stvárnil postavu Luisa Maria Arismendiho, mladého milionára, ktorý po tom ako stratí svoju manželku v búrke na mori sa zamiluje do chudobného a rebelantského dievčaťa (Marlene Favela). O rok neskôr vstúpil do spoločnosti Telemundo a odcestoval do Kolumbie, aby natočil svoju ďalšiu veľmi úspešnú telenovelu Skrytá vášeň (Skrytá vášeň). Mario v nej hral postavu Juana Reyesa, muža silného a bojovného, ktorý sa zamiloval do krásnej Normy Elizondovej, (Danna García), ktorej rodinu viní zo smrti svojej sestry.

V telenovele Túžba tela hral dvojúlohu: Pedra José Donosa, starého a bohatého muža, ktorý sa po svojej smrti prevtelil do tela mladého roľníka Salvadora Cerinzu.

V roku 2006 sa Mario rozviedol so svojou manželkou Nataliou Streignard, no napriek tomu tri dni po rozvode ich videli tancovať spolu na diskotéke v Miami. Neskôr Mario tvoril pár s mexickou herečkou Vanessou Villela, ktorá s ním účinkovala v telenovele Túžba tela ako Ángela Donosová, dcéra starého Pedra José Donosa.

Ďalšou telenovelou bola La Traición, kde hral opäť dvojúlohu – dvojčatá Huga a Alcidesa de Medinovcov, ktorí bojujú o lásku tej istej ženy Soledad de Obregón (Danna García).

V rokoch 2009 – 2010 si zahral po boku herečky Zurie Vega v mexickej telenovele More lásky kde stvárnil postavu Víctor Manuela Galíndeza, kapitána lode, syna z významnej rodiny, ktorý sa stal sirotou a poslali ho študovať do zahraničia, kde strávil mnoho rokov.

V roku 2011 účinkoval v telenovele Vojna Monteovcov, kde stvárnil hlavnú postavu Juana del Monteho.

Medzi rokmi 2016 a 2017 si zahral v telenovele Vuelve temprano ako inšpektor Antonio Avelica.

V roku 2019 odišiel do Paraguaja, kde bol súčasťou poroty v 8. sérii tanečného programu Baila conmigo Paraguay.

Od októbra 2021 do februára 2022 nakrúcal v Kolumbii 2. sériu telenovely Skrytá vášeň po boku Danny García, kde po 18 rokoch opäť stvárnil postavu Juana Reyesa.

V roku 2023 prišiel na Slovensko a ako súťažiaci sa zúčastnil 8. série tanečnej šou Let’s Dance, v ktorej skončil na 7. mieste.

Medzi jeho hobby patria motorky. So svojou prešiel niekoľko krajín, napríklad Argentínu, Kolumbiu a Venezuelu. Nosí obuv veľkosti 47.

 Filmografia 
 Telenovely 
RokNázovPostavaPoznámka 1995  Acapulco, cuerpo y alma  Ali  špeciálna účasť 1996  Sentimientos ajenos  Ramiro  1997  Gente bien  Gerardo Felipe  hlavná úloha 1997  Esmeralda  Héctor  špeciálna účasť 1998  La usurpadora  Luciano Alcántara  1998  La mujer de mi vida  Antonio Adolfo Thompson Reyes  hlavná úloha 2000  La casa en la playa  Roberto Villarreal  hlavná úloha 2000  Amor latino  Ignacio "Nacho" Domeq  hlavná úloha 2001  Más que amor, frenesí  Santiago Guerrero  hlavná úloha 2002 – 2003  Divoška Rosaura  Luis Mario Arismendi  hlavná úloha 2003 – 2004  Skrytá vášeň  Juan Reyes Guerrero  hlavná úloha 2005 – 2006  Túžba tela  Salvador Cerinza / Pedro José Donoso  hlavná úloha 2008  La traición Hugo de Medina / Alcides de Medina  hlavná úloha 2009 – 2010  More lásky  Víctor Manuel Galíndez  hlavná úloha 2011  Vojna Monteovcov  Juan del Monte  hlavná úloha 2016 – 2017  Vuelve temprano  Inspector Antonio Avelica / „Lobo“  2022  Skrytá vášeň – Príbeh pokračuje  Juan Reyes Guerrero  hlavná úloha

 Programy 
 Rok  Názov  Úloha 2005  Miss Universo  porotca 2012  Festival Internacional de la Canción de Viña del Mar 2019  Baila conmigo Paraguay 2023  Let’s Dance  súťažiaci

 Filmy 
Rok NázovÚloha 1996 Romeo y Julieta Capulet Bouncer The Cuban Connection Pablo 1997 Managua Chico 2007 Rockaway Puras joyitas 2012Mediterranean Blue 2013 The Black Russian

 Divadlo 
 1992: Maria Antonia
 1997: La importancia llamarse Ernesto
 2002: Amor salvaje

 Diskografia 
 Album  Vydanie Tu deseo 2008

 Externé odkazy 


 Mario Cimarro na Instagrame

 Zdroj 

Kategória:Kubánski televízni herci
Kategória:Kubánski divadelní herci
Kategória:Kubánski filmoví herci
Kategória:Osobnosti z Havany